

 Projektas

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL SENIŪNIJŲ GATVIŲ APŠVIETIMO ATNAUJINIMO PROGRAMOS LĖŠŲ NAUDOJIMO IR SKIRSTYMO TVARKOS APRAŠO**

**PATVIRTINIMO**

2023 m. vasario 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu Rokiškio rajono savivaldybės taryba nusprendžia:

Patvirtinti seniūnijų gatvių apšvietimo atnaujinimo programos lėšų naudojimo ir skirstymo tvarkos aprašą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Vilma Navikė

Rokiškio rajono savivaldybės tarybai

**SPRENDIMO PROJEKTO „DĖL SENIŪNIJŲ GATVIŲ APŠVIETIMO ATNAUJINIMO PROGRAMOS LĖŠŲ NAUDOJIMO IR SKIRSTYMO TVARKOS APRAŠO PATVIRTINIMO“ AIŠKINAMASIS RAŠTAS**

 **Sprendimo projekto tikslai ir uždaviniai.** Šiuo sprendimo projektu teikiamas Rokiškio rajono seniūnijų gatvių apšvietimo atnaujinimo programos lėšų naudojimo ir skirstymo tvarkos aprašas.

 **Teisinio reglamentavimo nuostatos.** Aprašas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 17 punktu.

 **Sprendimo projekto esmė.** Rokiškio rajono seniūnijų gatvių apšvietimo atnaujinimo programos lėšų naudojimo ir skirstymo tvarkos, panaudojimo ir atsiskaitymų už asignavimus tvarkos nustatymas.

 **Laukiami rezultatai.** Tinkamas programos lėšų, skirtų seniūnijų gatvių apšvietimo atnaujinimui paskirstymas ir naudojimas.

 **Finansavimo šaltiniai ir lėšų poreikis.** Savivaldybės biudžeto lėšos.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausioji specialistė Vilma Navikė